## Fógra faoi Athruithe ar eolas san Fhoirm Chláraithe

**1. Ainm nó ainmneacha an tsoláthraí seirbhísí meán.**

Sainaithin aon athrú a rinneadh ar an eolas seo a leanas [Mura ndearnadh aon athrú, luaigh *“Ní Bhaineann le hÁbhar”* agus lean ar aghaidh go cuid 2 thíos] –

1.1. Ainm nó ainmneacha an tsoláthraí seirbhísí meán ar leis an tseirbhís/na seirbhísí ar éileamh atá á (g)cur ar fáil. Sonraigh aon athrú ar ainm nó ainmneacha an tsoláthraí seirbhísí meán.

1.2 Más eintiteas dlíthiúil é ainm nua an tsoláthraí seirbhísí meán, e.g. comhlacht corparáideach, comharchumann etc., cuir uimhir chlárúcháin/aitheantais na cuideachta nó doiciméadacht choibhéiseach ar fáil.

1.3 Má tá seirbhís craolacháin nó seirbhís ar éileamh ag ainm nua an tsoláthraí seirbhísí meán, nó má d’oibrigh sé a leithéid roimhe seo, cuir sonraí ar fáil maidir leis sin.

**2. Sonraí teagmhála an tsoláthraí seirbhísí meán.**

Sainaithin aon athrú ar an eolas seo a leanas [Mura ndearnadh aon athrú, luaigh *“Ní Bhaineann le hÁbhar”* agus lean ar aghaidh go cuid 3 thíos]

2.1 Oifig Chláraithe/Seoladh Brainse aon soláthraí seirbhísí meán nua.

2.2 Aon sonraí teagmhála nua lenar féidir leis an **bpobal** dul i dteagmháil leis an soláthraí seirbhísí meán, lena n‑áirítear i leith na seirbhíse atá á hoibriú/na seirbhísí atá á n‑oibriú.

2.3 Aon sonraí teagmhála nua don duine a bheidh ag déileáil leis an gCoimisiún maidir leis an bpróiseas um **fhógra**.

2.4 Aon sonraí teagmhála nua don duine a bheidh ag déileáil le cúrsaí **comhlíontachta**, má chuirtear an tseirbhís san áireamh ar an gclár reachtúil tar éis fógra a thabhairt.

* 1. Aon athrú ar ainmneacha agus seoltaí **stiúrthóirí** an tsoláthraí seirbhísí meán.

**3.**  **Ainm nó ainmneacha gach seirbhíse meán closamhairc ar éileamh arna cur ar fáil ag an soláthraí seirbhísí meán.**

Sainaithin aon athrú a rinneadh ar an eolas seo a leanas [Mura ndearnadh aon athrú, luaigh *“Ní Bhaineann le hÁbhar”* agus lean ar aghaidh go cuid 4 thíos]

* 1. Ainm trádála na seirbhíse ar éileamh atá á hoibriú/na seirbhísí atá á n‑oibriú, lena n‑áirítear an t‑ainm a úsáidtear chun gach seirbhís a chur chun cinn agus a bhrandáil don phobal, más difriúil.

**4. I ngach cás, cur síos ar an gcineál seirbhíse agus ar an gcineál ábhair arna chur ar fáil ag an tseirbhís meán.**

4.1 An cineál Seirbhíse/Seirbhísí

Sainaithin aon athrú a rinneadh ar an eolas seo a leanas [Mura ndearnadh aon athrú, luaigh *“Ní Bhaineann le hÁbhar”* agus lean ar aghaidh go cuid 4.2 thíos] -

4.1.1 **Cur síos gairid ar aon athrú ar an gcineál seirbhíse.** Áireofar leis sin cibé acu a sholáthraíonn an tseirbhís ábhar bunaidh, saoráid athdheise, seirbhísí cartlainne nó seirbhísí eile. I gcás ina soláthraíonn an tseirbhís meascán de na nithe thuas, tabharfar sonraí faoi gach cineál seirbhíse.

4.1.2 **Eolas ar aon athrú ar an tsamhail mhaoinithe le haghaidh gach seirbhíse.** Ba cheart a thabhairt le fios ansin cibé acu a úsáideann an tseirbhís/na seirbhísí samhail idirbheartaíochta, síntiúis, seirbhís arna maoiniú ag fógróir nó samhail mhaoinithe eile.[[1]](#footnote-2) I gcás inar córas saoramhairc atá i gceist leis an tseirbhís, tabharfar sonraí faoin tsamhail mhaoinithe e.g., tá an tseirbhís saor in aisce d’úsáideoirí, ach maoinítear le fógróir í.[[2]](#footnote-3)

4.1.3 **Eolas ar aon athrú ar an sprioclucht féachana nó éisteachta** **don tseirbhís.** Ba cheart a áireamh ansin cibé acu is é pobal na hÉireann an sprioclucht féachana nó éisteachta nó pobal in áit éigin eile. Más áit eile, liostófar na dlínsí eile is sprioclucht féachana nó éisteachta, lena n‑áirítear eolas ar cé acu is ann do phríomh-sprioclucht féachana nó éisteachta i ndlínse eile nó nach ann agus cé acu is ball den Aontas Eorpach í an dlínse nó nach ea.

4.1.4 **Eolas ar aon athrú ar na bealaí éagsúla ar féidir leis an bpobal rochtain a fháil ar an tseirbhís ar éileamh.** Ba cheart a áireamh ansin aon eolas ar rochtain trí bhíthin aipeanna, ar líne, boscaí bairr (lena n‑áirítear na cinn siúd faoi rialú díreach an tsoláthraí seirbhísí meán) nó ar bhealaí eile.

4.2 An Cineál Ábhair

Sainaithin aon athrú a rinneadh ar an eolas seo a leanas [Mura ndearnadh aon athrú, luaigh *“Ní Bhaineann le hÁbhar”* agus lean ar aghaidh go cuid 5 thíos] –

4.2.1 **Cur síos gairid ar chineál aon athraithe ar an ábhar.** Ba cheart a áireamh ansin seánra an chláir/na gclár atáthar a chur ar fáil, an aoisghrúpa/na haoisghrúpaí ar a bhfuil an t‑ábhar dírithe, agus eolas eile a mheasann an soláthraí seirbhísí meán a bheith ábhartha.

4.2.2 **Eolas ar aon athrú ar an gcaoi a gcinnteoidh an tseirbhís nach ndéanfaidh an t‑ábhar dochar d’fhorbairt fhisiciúil, mheabhrach nó mhorálta leanaí (iad siúd atá faoi bhun 18 mbliana d’aois).** Ba cheart a áireamh ansin eolas ar úsáid uirlisí amhail uimhreacha PIN, córais rangaithe agus córais eile is iomchuí chun leanaí a chosaint, ag féachaint do chineál na seirbhíse agus don ábhar arna chur ar fáil. Cuir sonraí sonracha ar fáil faoin gcaoi a gcuirtear aon uirlis i bhfeidhm go hoibríochtúil.

4.2.3 **Eolas ar an gcaoi a gcinnteoidh an tseirbhís go mbeidh an t‑ábhar inrochtana.** Ba cheart a áireamh ansin sonraí faoi na bearta a dhéanfaidh an soláthraí seirbhísí meán lena n‑áirítear, ach gan bheith teoranta dóibh, fotheidealú, teidealú, teanga chomharthaíochta (Teanga Chomharthaíochta na hÉireann i gcás seirbhísí atá dírithe ar lucht féachana nó éisteachta in Éirinn), agus tráchtaireacht fuaime a chur ar fáil, a mhéid a bhaineann le cláir arna gcur ar fáil ina chatalóga/í, ar mhaithe le tuiscint ar na cláir sin agus an taitneamh a bhaintear astu a chur chun cinn le haghaidh (a) daoine atá bodhar nó a bhfuil lagú éisteachta acu, (b) daoine atá dall nó breacamharcach, agus daoine a bhfuil lagú éisteachta orthu agus atá breacamharcach.

**5. Ráiteas ar an mbonn ar a measann an soláthraí seirbhísí meán go bhfuil sé faoi dhlínse an Stáit.**

Sainaithin aon athrú a rinneadh ar an eolas seo a leanas [Mura ndearnadh aon athrú, luaigh *“Ní Bhaineann le hÁbhar”*]

* 1. Trí thagairt d’fhorálacha Acht 2009, sainaithin aon athrú ar an gcaoi a bhfuil an soláthraí seirbhísí meán faoi dhlínse an Stáit.

**6. Ráiteas ar an mbonn ar a measann an soláthraí seirbhísí meán go bhfuil sé in a soláthraí seirbhísí meán ábhartha.**

 *Freagair na ceisteanna seo a leanas le do thoil má tá aon athruithe déanta ar an eolas. [Mura bhfuil aon athruithe, luaigh le do thoil “Neamhbhainteach”]*

6.1 An bhfoilsíonn an duine nó duine gaolmhar[[3]](#footnote-4) nuachtán nó tréimhseachán arb é atá iontu go substaintiúil nuacht agus tráchtaireacht ar chúrsaí reatha?

*Má fhoilsíonn*, *freagair na ceisteanna seo a leanas freisin[[4]](#footnote-5) –*

6.2 An craoltóir é an duine nó duine gaolmhar?

6.3 An gcuireann an duine nó duine gaolmhar bunábhar clár ar fáil arb é atá ann go substaintiúil nuacht agus tráchtaireacht ar chúrsaí reatha do chraoltóir?

6.4 An gcuireann an duine nó duine gaolmhar aon ábhar scríofa, fuaime, closamhairc nó grianghrafadóireachta ar fáil ar líonra cumarsáide leictreonaí, arb é atá ann go substaintiúil nuacht agus tráchtaireacht ar chúrsaí reatha, atá faoina rialú eagarthóireachta.

6.5 An bhfuil a dhíolacháin bhliantúla a dhíorthaítear ó ghníomhaíochtaí (ceann acu nó níos mó ná ceann amháin) thuasluaite níos airde ná €2 mhilliún.

1. Maoiniú poiblí san áireamh. [↑](#footnote-ref-2)
2. Áirítear le seirbhís saoramhairc seirbhís arna maoiniú ag táille ceadúnais teilifíse nó córas comhchosúil. [↑](#footnote-ref-3)
3. Is duine gaolmhar é má tá an duine mar chuid den ghrúpa céanna cuideachtaí (de réir na brí a thugtar don téarma sin le section 8, Companies Act 2014). [↑](#footnote-ref-4)
4. Muna bhfoilsíonn, ní gá na ceisteanna eile a fhreagairt. [↑](#footnote-ref-5)